V nedeljo, 30.8.2026 bomo izvedli pohod ob Dnevu mladih gasilcev – v spomin na mlado gasilko Evelin Bukovec. Svojo udeležbo prijavite v vaših matičnih PGD-jih najkasneje do srede, 26.8.2026. Pot nas bo letos vodila med gasilskimi domovi sektorja Stročja vas, kjer nas bodo pozdravili predstavniki PGD-jev in nam predstavili svoja društva. Sektor Stročja vas sestavljajo 4 prostovoljna gasilska društva. Ob 9.00 uri se zberemo pri gasilskem domu PGD Podgradje, nadaljujemo pot proti gasilskemu domu PGD Stročja vas, od tam naprej do gasilskega doma PGD Globoka in nato do gasilskega doma PGD Pristava, kjer bomo pohod zaključili. Okvirna časovnica pohoda: 9:00 zbirališče GD Podgradje 9:30 odhod s Podgradja 9:50-10:00 prihod GD Stročja vas 10:15-10:20 odhod iz Stročje vasi 11:20-11:30 prihod GD Globoka 11:40-11:50 odhod iz Globoke 13:00 prihod GD Pristava Pot nas bo en del vodila ob prometni cesti, zato naj imajo spremljevalci na sebi odsevne jopiče. Priporočamo, da imajo pohodniki s sabo nahrbtnik in bidon, v katerega si na postankih pri gasilskih domovih lahko dolijejo pijačo. Pot je srednje zahtevna. Vodila nas bo po asfaltu, makadamu, med njivami in po gozdnih cestah. Pohodniki naj bodo primerno pohodno obuti in oblečeni (tudi kape na šilt), s sabo naj imajo (zložljivi) dežnik/pelerino ter uporabijo sprej proti komarjem, klopom. Pohod bo izveden v primernem vremenu. Dobimo se 30.8.2026 ob 9. uri pred gasilskim domom na Podgradju. Z gasilskim pozdravom Na pomoč!